nahid-hub/BLUGE-bengali-wikipedia-section-title-prediction huggingface dataset:
প্রাধান্য সারি হলো উপাত্তগুলোর প্রাধান্য বজায় রাখার জন্য এক ধরনের ডেটা স্ট্রাকচার, যাতে সর্বনিম্ন প্রাধান্যবিশিষ্ট কোন একটি উপাত্তকে খোঁজা এবং অপসারণ করার অপারেশন। বিদ্যমান তুলনাভিত্তিক প্রাধান্য সারি যেমন বাইনারি হিপ প্রতিটি আপডেট লগারিদমিক হারে সময় প্রয়োজন হয়। কিন্তু অন্যান্য গঠন যেমন ভ্যান এম বস ট্রি অথবা বাকেট সারিতে ছোট পূর্ণসংখ্যা প্রাধান্য বিশিষ্ট ইনপুট তুলনামূলকভাবে দ্রুত কাজ করে। এসব ডাটা স্ট্রাকচার সিলেকশন সর্ট আলগরিদম এ ব্যবহৃত হতে পারে, যা কোন পূর্ণসংখ্যার একটি সংগ্রহ থেকে সবচেয়ে ছোট উপাদান খুঁজে বের করে এবং অপসারণ এর মাধ্যমে পৌনঃপুনিকভাবে বিন্যস্ত করে। এই অ্যালগোরিদমে প্রাধান্য সারি ব্যবহার করা যেতে পারে এবং সংখ্যক উপাদান বিশিষ্ট কোন সংগ্রহের জন্য সময়সীমা নির্ধারণ করা যেতে পারে। যেমন সিলেকশন সর্ট এ প্রাধান্য সারি হিসেবে বাইনারি হিপকে ব্যবহার করলে অ্যালগরিদম কি হিপ সর্টের দিকে ধাবিত হয়, যা সময় নেয়। এর পরিবর্তে বাকেট সারি দ্বারা সিলেকশন সর্ট ব্যবহার করলে এটি পিজিয়ন হোল সর্ট এ রূপ নেয় এবং ভ্যান এমস বস ট্রি অথবা অন্যান্য পূর্ণ সংখ্যা প্রাধান্য শাড়ি ব্যবহার অন্য দ্রুততর পূর্ণ সংখ্যা বিন্যস্ত করার অ্যালগরিদম এর দিকে নেয়। । এ ধরনের ব্যবহার করে দেখান যে, যদি প্রতিটি কী এর জন্য সময় দিয়ে কোন বিন্যস্তকরণ অ্যালগরিদম নির্বাহ করা যায়, তবে প্রাধান্য সারি ডাটা স্ট্রাকচার এ কোন উপাদান যোগ বা অপসারণের জন্য একই সময় সীমা প্রযোজ্য হবে। তার বক্তব্য অতি জটিল এবং তালিকা অনুসন্ধান অথবা দ্রুত গুণন প্রক্রিয়া উপলব্ধ তা মেনে নিতে হয়। কিন্তু তিনি শুধুমাত্র যোগ এবং বুলিয়ান অপারেশন এর দ্বারা বিকল্প প্রাধান্য সারি প্রস্তাব করেছেন যাতে প্রতিটি অপারেশনের জন্য সময় প্রয়োজন, যা সর্বোচ্চ পৌনঃপুনিক লগারিদম এর গুণিতক হতে পারে। 

সঠিক অনুচ্ছেদ শিরোনাম কোনটি?
titleA. হিসাবের মডেল
titleB. প্রাথমিক উৎস
titleC. বিন্যস্তকরন বনাম পূর্ণসংখ্যা প্রাধান্য সারি
titleD. ছোট কী এর জন্য অ্যালগরিদম
উত্তর: titleC
যখন আরঙ্গজেব এবং তার ভ্রাতা শাহ সুজা নিজেদের মধ্যে সংঘাতে লিপ্ত ছিলেন সেই সংকট ময় সময় অরাজকতার সুযোগ নিয়ে আসাম এবং কুচবিহারের কিছু হিন্দু রাজা মুঘল এলাকা দখল করে নিয়েছিল। তিন বছর নিশ্চুপ থাকার পর ১৬৬০ সালে বাংলার সুবাদার দ্বিতীয় মীর জুমলাকে তাদের বিরুদ্ধে ব্যবস্থা গ্রহণ করার নির্দেশ দেয়া হয়।

নভেম্বর ১৬৬১ সালে মুঘলরা অভিযান শুরু করে। কয়েক সপ্তাহের মধ্যেই কুচবিহারের রাজধানী তারা দখল করে নেয় এবং মুঘল সাম্রাজ্যের সাথে একীভূত করে। মুঘল সেনাবাহিনী আসামের অঞ্চলগুলো দখল করতে শুরু করে। দ্বিতীয় মীর জুমলা অহম রাজ্যের রাজধানী গারঘগাও এর দিকে অগ্রসর হতে থাকে। ১২ মার্চ ১৬৬২ সালে তিনি সেখানে পৌঁছান। সেখানকার রাজা সুত আমলা মুঘল বাহিনীর অগ্রসরের সংবাদ পেয়ে পলায়ন করে। মুঘলরা ৮২ টি হাতি, তিন লক্ষ নগদ রুপি, ১০০০ ভেড়া এবং ১৭৩ গোলা ধান জব্দ করে।

মার্চ ১৬৬৩ সালে মীর জুমলা ঢাকায় ফেরার পথে স্বাভাবিকভাবে মারা যান।

চক্রধজ সিংহ এর উত্থানের পর মুঘলদের সাথে অহমদের সংঘর্ষ বন্ধ হয়নি। চক্রধজ সিংহ মোগলদের ক্ষতিপূরণ দিতে অস্বীকার করেছিলেন। এসময় সংগঠিত যুদ্ধগুলোতে যুদ্ধের সময় মুঘল বাহিনীকে অনেক কষ্টের মধ্য দিয়ে যেতে হয় হয়েছিল। মথুরাপুরের নিকটে মনোয়ার খান নামে এক ব্যক্তি তখন মুঘলদের রসদ সরবরাহ করে সাহায্য করেছিলেন। ১৬৬৭ সালে গোহাটির ফৌজদার সৈয়দ ফিরোজ খান এর নেতৃত্বে মুঘল সেনাবাহিনী অহম সেনাবাহিনী কর্তৃক দুবার আক্রান্ত হবার পর এবং ১৬৭১ সালে সরাইঘাট যুদ্ধের পরও এ অঞ্চলে মুঘলদের কর্তৃত্ব বজায় ছিল।

১৬৭১ সালে মুঘল এবং অহমরাজ লচিত বর্ফুকানের মধ্যে সরাইঘাট এর যুদ্ধ সংঘটিত হয়েছিল। মুঘল বাহিনীর নেতৃত্ব দিয়েছিলেন কাচুয়ার রাজা প্রথম রাম সিং। বর্তমানে গুহাটির ব্রহ্মপুত্র নদীর পাড়ে সরাইঘাট নামক স্থানে এই যুদ্ধ সংঘটিত হয়েছিল। শক্তিতে দুর্বল হয়েও অহম সেনাবাহিনী মোগলদের বিরুদ্ধে এই যুদ্ধ জয়লাভ করেছিল। চেনা এলাকা, কূটনৈতিক আলোচনার মধ্য দিয়ে সময়ক্ষেপণ, মনস্তাত্ত্বিক যুদ্ধ, গেরিলা কৌশল এবং সামরিক গোয়েন্দা বাহিনীর উপযুক্ত ব্যবহারের মাধ্যমে অহমেরা এই যুদ্ধে জয়লাভ করেছিল। নৌযুদ্ধে মুঘলদের দুর্বলতাও তারা কাজে লাগিয়েছিল।

সরাইঘাট এর যুদ্ধ ছিল আসামে মুঘলদের পরিচালিত সর্বশেষ যুদ্ধ। প্রথমদিকে মুঘলরা গুহাটির নিয়ন্ত্রণ গ্রহণ করতে পারলেও পরে ১৬৮৮ সালে ইতাখুলির যুদ্ধে অহমেরা এর নিয়ন্ত্রণ পুনরায় গ্রহণ করে। এই নিয়ন্ত্রণ তাদের শাসনামলের শেষ দিন পর্যন্ত বজায় ছিল।

সঠিক অনুচ্ছেদ শিরোনাম কোনটি?
titleA. সম্পূর্ণ শাহী উপাধি
titleB. রাজস্ব
titleC. অহম অভিযান
titleD. শাসনকাল
উত্তর: titleC
চলচ্চিত্রের কাহিনী গড়ে উঠেছে এক রাণীকে নিয়ে। বাংলার এক গ্রাম ধুলাবাড়িতে "রুদ্র" (ইন্দ্রনীল সেনগুপ্ত) নামে এক অভিশাপরূপী ব্যক্তি নারীর সম্ভোগে ব্যস্ত হয়ে ওঠেন। এর প্রতিবাদ করেন রাণী অরুন্ধতী (কোয়েল মল্লিক)। সে পিশাচ "রুদ্র"কে বন্দী করে ফেলে। কিন্তু "রুদ্র" আবারও পিশাচের সাধনা করে জেগে ওঠে। কিন্তু তখন রাণী অরুন্ধতীর অন্য জন্ম। এই জন্মেও সে মুখোমুখি হয় "রুদ্রর"৷ সর্বশেষে দোষ্ট পিশাচকে পরাজিত করে রাণী অরুন্ধতী।


সঠিক অনুচ্ছেদ শিরোনাম কোনটি?
titleA. কাহিনী
titleB. প্রযোজনা
titleC. শুরু
titleD. সঙ্গীত
উত্তর: titleA
লুই আলথুসার ভাবাদর্শের আধ্যাত্মিক এবং বস্তুবাদী উভয় ধারণা প্রস্তাব করেন, যা আলোচনা বা বক্তৃতায় একটি বিশেষ ধরনের ব্যবহার করায়। প্রস্তাবের একটি সংখ্যা, যা কখনো অসত্য নয়, যেগুলো অন্যান্য সংখ্যক প্রস্তাবনার সুপারিশ করে। এই ভাবে, ফাঁকা আলোচনার সারমর্ম বুঝিয়ে থাকে যেগুলো বলা হয়নি(তবে পরামর্শ দেওয়া হয়)।

উদাহরণস্বরূপ, বিবৃতিমতে "আইনের দৃষ্টিতে সকল সমান", যা বর্তমান আইনি ব্যবস্থার একটি তাত্ত্বিক ভিত্তি, এটা প্রস্তাব দেয় যে সব মানুষের সমান মূল্য হতে পারে অথবা সমান "সুযোগ" থাকতে পারে। এটা সত্য নয়, ব্যক্তিগত সম্পত্তি ধারণার জন্য এবং উৎপাদন মাধ্যমে ক্ষমতার ফলশ্রুতিতে কিছু লোক অন্যদের তুলনায় বেশি (অত্যধিক) পেতে সক্ষম হচ্ছে। ক্ষমতার এইরূপ অসমতা সবধরণের শরীকানার উভয় ব্যবহারিক মূল্য এবং ভবিষ্যত সুযোগ সমানভাবে যে দাবি করে তার বিপরীত হয়; উদাহরণস্বরূপ, ধনীরা উত্তম আইনি প্রতিনিধিত্ব পেতে সক্ষম হয়, যা বাস্তবিকভাবে তাদের আইনের দৃষ্টিতে বিশেষাধিকার দিয়ে থাকে।

এছাড়াও আলথুসার তার ভাবাদর্শ তত্ত্ব ব্যাখ্যা করতে আদর্শিক অবস্থা যন্ত্র ধারণা উপস্থাপন করেন। তাঁর প্রথম গবেষণামূলক প্রবন্ধ ছিল "ভাবাদর্শের কোন ইতিহাস নেই": যখন ব্যক্তিগত ভাবাদর্শের ইতিহাস রয়েছে, সমাজের সংগ্রামী সাধারণ শ্রেণীর সঙ্গে অন্তর্বর্তী বিরতিতে আছে, ভাবাদর্শের সাধারণ রূপ হচ্ছে ইতিহাস বহির্ভূত।

আলথুসারের মতে, বিশ্বাস ও ধারণা হচ্ছে সামাজিক চর্চার ফলাফল, এর বিপরীত নয়। তাঁর প্রবন্ধে যাতে "ধারনা হচ্ছে বস্তুগত" অবিশ্বাসীদের দিকে প্যাসকেলের "মানহানিকর পরামর্শ" দ্বারা চিত্রিত করা হয়: "হাঁটু গেড়ে বস এবং প্রার্থনা কর, তবেই তোমার বিশ্বাস হবে"। আলথুসারের জন্য যা ভাবাদর্শগত তা একক ব্যক্তি-মানুষের সচেতন মনের বিষয়গত বিশ্বাস নাও হতে পারে, বরং আলোচনাসমূহ যা এই বিশ্বাস স্থাপন করে, বস্তুগত প্রতিষ্ঠান এবং ধর্মানুষ্ঠানের দ্বারা লোকজন সচেতন নিরীক্ষণ এবং সমালোচনামূলক চিন্তাধারা না করেও গ্রহণ করে।

সঠিক অনুচ্ছেদ শিরোনাম কোনটি?
titleA. মার্কসবাদী দৃষ্টিভঙ্গি
titleB. শব্দের ব্যুৎপত্তি ও ইতিহাস
titleC. লুই আলথুসারের আদর্শিক অবস্থার যন্ত্রপাতি
titleD. ভাবাদর্শ এবং প্রেক্ষাপট তত্ত্ব
উত্তর: titleC
১৯১০ সালের ৩০ জানুয়ারি তারিখে তামিলনাডুর কৈম্বটোর জেলার পলাশীতে চিদাম্বরম সুব্রমনিয়ামের জন্ম হয়েছিল। তিনি প্রারম্ভিক শিক্ষা পলাশীতে গ্রহণ করে চেন্নাইয়ে যান৷ সেখানে তিনি মাদ্রাজ বিশ্ববিদ্যালয়ের অন্তর্গত প্রেসিডেন্সী কলেজ থেকে পদার্থ বিজ্ঞানে স্নাতক ডিগ্রী লাভ করেন। পরে তিনি একই বিশ্ববিদ্যালয়ের অন্তর্ভুক্ত মাদ্রাজ আইন মহাবিদ্যালয় থেকে আইনে স্নাতক ডিগ্রী লাভ করেন। কাকা স্বামী স্বামীনাথন তার আদর্শ ব্যক্তি ছিলেন।

সঠিক অনুচ্ছেদ শিরোনাম কোনটি?
titleA. পরের সময়কাল
titleB. প্রারম্ভিক সময়কাল
titleC. অর্থ মন্ত্রালয় এবং জরুরিকাল
titleD. প্রারম্ভিক জীবন এবং শিক্ষা
উত্তর: titleD
কোন কোন সেন্ট্রাল মিডফিল্ডারগণ যেকোন অবস্থান থেকে আক্রমণ রচনা করতে পছন্দ করেন। এ ধরনের মিডফিল্ডারগণ "ডিপ-লায়িং প্লেমেকার" নামে পরিচিত। এরা খেলাকে মাঠে ছড়িয়ে দিতে এবং যেকোন অবস্থান থেকে আক্রমণের সূচনা করতে পারেন। তবে বল রক্ষায় তাদের দুর্বলতার কারণে সাধারণত ডিফেন্সিভ মিডফিল্ডারগণ তাদের সহযোগিতা করে থাকেন। এ ধরনের খেলোয়াড়দের মধ্যে সেস ফ্যাব্রিগাস, ইভান কাম্পো, আন্দ্রে পিরলো, জাবি আলোনসো, মাইকেল এসিয়েন (যখন তিনি ঘানার হয়ে খেলেন), জাভি হার্নান্দেজ, ডেভিড পিজারো, ইউজেনিও কোরিনি, বিকাশ ধোরাসু এবং মাইকেল ক্যারিক উল্লেখযোগ্য।

ফুটবলে অবস্থানগুলোর মধ্যে এই স্থানটি বেশ নতুন। এটিকে ফুটবলের আদি স্থান সুইপারের বিবর্তন হিসেবে দেখা হয়। যদিও বলা মুশকিল কে প্রথম এই অবস্থানে খেলা শুরু করেছেন, তবে পেপ গার্দিওলা এই অবস্থানের খেলা জনপ্রিয় করেছেন বলে ধরা হয়।

সঠিক অনুচ্ছেদ শিরোনাম কোনটি?
titleA. রক্ষণাত্মক মধ্যমাঠের খেলোয়াড়
titleB. ডিপ-লায়িং প্লেমেকার
titleC. ফলস নম্বর-১০ বা ‘‘সেন্ট্রাল উইঙ্গার’’
titleD. চিরাচরিত প্লেমেকার
উত্তর: titleB
লোভাটোর পঞ্চম অ্যালবাম, কনফিডেন্ট, ২০১৫ সালের ১৬ই অক্টোবর মুক্তি পেয়েছিল এবং এটি সঙ্গীত সমালোচকদের কাছ থেকে ইতিবাচক প্রতিক্রিয়া গ্রহণ করেছিল। এই অ্যালবামটি বিলবোর্ড ২০০-এ ২ নম্বর স্থানে অভিষেক করেছিল এবং এটি এর মুক্তির প্রথম সপ্তাহে ৯৮,০০০ কপি বিক্রিত হয়েছিল। এই অ্যালবামটি তৈরি করার সময়, লোভাটো বলেছিলেন: 
২০১৬ সালের জুলাই মাসে, মার্কিন যুক্তরাষ্ট্রে ২,১১,০০০ কপির বেশি বিক্রিত হয়েছিল এবং এই অ্যালবামটি আরআইএএ দ্বারা "স্বর্ণ" হিসেবে প্রত্যয়িত হয়েছিল। ২০১৫ সালের মে মাসে, বিলবোর্ড প্রকাশ করেছিল যে, "শিল্পী-কেন্দ্রিক" নতুন রেকর্ড লেবেল, সেফহাউস রেকর্ডসের সাথে লোভাটো সংযুক্ত রয়েছেন, যার সহ-মালিক হবেন তিনি। এই লেবেলটিতে লোভাটোর সাথে তার ম্যানেজার ফিল ম্যাকইন্টায়ার এবং নিক জোনাসের অংশীদারিত্ব রয়েছে এবং এই লেবেলটি অন্য আরেকটি রেকর্ড লেবেল আইল্যান্ড রেকর্ডসের সাথে সহযোগী ব্যবস্থার মাধ্যমে এক সাথে কাজ করার জন্য স্বাক্ষরিত হয়েছে। "কনফিডেন্ট" নামক অ্যালবামটি এই নতুন উদ্যোগের মাধ্যমেই প্রকাশ করা হয়েছিল। এই অ্যালবামটি তার ক্যারিয়ারের দ্বিতীয় বহু-লেবেল ভিত্তিক অ্যালবাম ছিল; তিনি এর পূর্বে জোনাস ব্রাদার্সের সাথে সংযুক্ত ছিল, যেটি ইউএমজি / হলিউড / জোনাস ব্রাদার্সের অংশীদারিত্বে কাজ করেছিল; এটি বর্তমানে বিলুপ্ত হয়ে গিয়েছে।

২০১৫ সালের ১লা জুলাইয়ে, লোভাটো "কনফিডেন্টের" মূল গান "কুল ফর দ্য সামার" প্রকাশ করেছিলেন। ২০১৫ সালের ১৮ই সেপ্টেম্বরে, এই অ্যালবামের দ্বিতীয় গান হিসেবে "কনফিডেন্ট" প্রকাশ করেছিলেন। ২০১৫ সালের ১৭ই অক্টোবরে, "কুল ফর দ্য সামার" ও "কনফিডেন্টের" মিশ্রিত গান পরিবেশন করেছেন এবং সেটারডে নাইট লাইভ অনুষ্ঠানের ৪১তম আসরে "স্টোন কোল্ড" গানটি পরিবেশন করেছিলেন। লোভাটো ফল আউট বয়ের চতুর্থ স্টুডিও অ্যালবাম "আমেরিকান বিউটি / আমেরিকান সাইকোর" "ইরেসিস্টিবলের" পুনঃপ্রকাশে কণ্ঠ দিয়েছিলেন। একই মাসে, তিনি মুখ্য মডেলিং সংস্থা উইলহেলমিনা মডেলসের সাথে স্বাক্ষরিত হয়েছিলেন। ২০১৫ সালের ২২শে অক্টোবরে, লোভাটো তার আরএন্ডবি-চারিত গান "ওয়েটিং ফর ইউ"-এর চিত্রসঙ্গীত প্রকাশ করেছিলেন, যেটিতে তার সাথে মার্কিন র‍্যাপার সিরাহ কণ্ঠ প্রদান করেছিলেন। ২০১৫ সালের ২৬শে অক্টোবরে, লোভাটো এবং নিক জোনাস ঘোষণা করেছিলেন যে, তারা দুজনে ফিউচার নাউ ট্যুরের জন্য একসাথে সফর করবেন। ২০১৫ সালের ১১ই ডিসেম্বরে অনুষ্ঠিত সঙ্গীতে বিলবোর্ড নারী অনুষ্ঠানে প্রথমবারের মতো প্রদানকৃত রুলব্রেকার পুরস্কারে সম্মানিত হয়েছিলেন। ২০১৬ সালের ২১শে মার্চে, "স্টোন কোল্ড" গানটিকে "কনফিডেন্ট" অ্যালবামের তৃতীয় এবং সর্বশেষ গান হিসেবে প্রকাশ করা হয়েছিল। ২০১৬ সালের ১লা জুলাইয়ে, লোভাটো তার অ্যালবামের প্রচারণার জন্য তার নতুন গান, "বডি সে" প্রকাশ করেছিলেন।

সঠিক অনুচ্ছেদ শিরোনাম কোনটি?
titleA. ২০০৯-২০১০: সনি উইথ এ চান্স এবং হেয়ার উই গো অ্যাগেইন
titleB. পুরস্কার ও মনোনয়ন
titleC. ২০১৫-২০১৬: কনফিডেন্ট
titleD. জীবন এবং পেশা
উত্তর: titleC
পরবর্তীতে নাম বদলালেও জন্মনাম শহীদুল হক নামেই প্রথম গ্রন্থ "পারাপার" লিখেছেন তিনি। এ প্রসঙ্গে জহির বলেন, সে সময়ে অন্য শহীদুল হক নামধারী লেখকদের সঙ্গে তার পরিচয়ে ভ্রান্তি সৃষ্টি হচ্ছিল বলে তিনি নাম পরিবর্তন করেন। "পারাপার" শহিদুলের প্রথম গল্পগ্রন্থ, তার মতে যেটির গল্পগুলি অনেকটা প্রথাগত গঠনে লেখা, যার প্রতিটি গল্পে স্বাতন্ত্র্যে স্বর-বৈশিষ্ট্য লক্ষ্য করা যায়। কালি ও কলমের এক পর্যালোচনায় রীতি বা কাঠামোগত দিকের বিচার অনুমানে "পারাপার" আবদুল মান্নান সৈয়দের গল্পগ্রন্থ "চলো যাই পরোক্ষের সঙ্গে" তুলনা করা হয়েছে। এ গ্রন্থে "পারাপার" শিরোনামে একটি গল্প রয়েছে। যেখানে প্রতীকীর মাধ্যমে শ্রেণিশত্রু নিপাতের দিকে দৃষ্টিপাত করেছেন। তার প্রথম প্রকাশিত গল্প "ভালবাসা" এ গ্রন্থে যুক্ত হয়েছে। এছাড়াও রয়েছে পুরোদস্ত্তর মনস্তাত্ত্বিক গল্প "মাটি ও মানুষের রং"। অন্যান্য গল্পের মধ্যে রয়েছে "তোরাব শেখ", পুরনো ঢাকার প্রেক্ষাপট রচিত "ঘেয়ো রোদের প্রার্থনা নিয়ে"।

সঠিক অনুচ্ছেদ শিরোনাম কোনটি?
titleA. মৃত্যু
titleB. পারাপার
titleC. প্রাথমিক জীবন এবং শিক্ষা
titleD. জনপ্রিয় সংস্কৃতিতে
উত্তর: titleB
বাঙালিরা কলকাতার সংখ্যাগরিষ্ঠ জনগোষ্ঠী; মারোয়াড়ি ও বিহারি সম্প্রদায় শহরের উল্লেখযোগ্য জাতিগত সংখ্যালঘু সম্প্রদায় (২০ শতাংশ)। এছাড়াও কলকাতা প্রবাসী চীনা, তামিল, নেপালি, ওড়িয়া, তেলুগু, অসমীয়া, গুজরাটি, অ্যাংলো-ইন্ডিয়ান, আর্মেনিয়ান, তিব্বতি, মহারাষ্ট্রীয়, পাঞ্জাবি, পারসি প্রভৃতি জাতিগত সংখ্যালঘু সম্প্রদায়ের বাসভূমি। কলকাতার প্রধান ভাষা হল বাংলা ও ইংরেজি; এছাড়াও হিন্দি, উর্দু, ওড়িয়া ও ভোজপুরি ভাষাও শহরের একাংশের বাসিন্দাদের দ্বারা কথিত হয়ে থাকে।

সঠিক অনুচ্ছেদ শিরোনাম কোনটি?
titleA. ভাষা
titleB. সাহিত্য
titleC. উৎসব
titleD. সংসদীয় ক্ষেত্র
উত্তর: titleA
১৯৪৮ সালের ১১ মার্চ ছাত্ররা সারা প্রদেশে রাষ্ট্রভাষা বাংলার দাবিতে ধর্মঘটের ডাক দেয়। সেদিন সচিবালয়, নীলক্ষেত ও হাইকোর্টের সামনে ছাত্র-পুলিশ সংঘর্ষ ঘটে। বহু ছাত্র আহত এবং গ্রেফতার হয়। যে সব নেতৃস্থানীয় ব্যক্তি সেদিন গ্রেফতার হন তাদের মাঝে ছিলেন শামসুল হক, শেখ মুজিবুর রহমান, অলি আহাদ প্রমুখ। এই দিনের সংঘর্ষের প্রেক্ষাপটে প্রধানমন্ত্রী খাজা নাজিমুদ্দিন ছাত্রদের সাথে চুক্তি করেন। চুক্তিপত্রটি সাক্ষরিত হবার আগে সংগ্রাম পরিষদের সদস্যরা ঢাকা সেন্ট্রাল জেলে শামসুল হক সহ বন্দি ছাত্রনেতাদের চুক্তিপত্রটি দেখিয়ে তাদের সম্মতি নিয়ে আসেন।

সঠিক অনুচ্ছেদ শিরোনাম কোনটি?
titleA. উনপঞ্চাশের কেন্দ্রীয় প্রাদেশিক উপনির্বাচন
titleB. আটচল্লিশের রাষ্ট্রভাষার দাবি
titleC. নিখোঁজ জীবন ও মৃত্যু
titleD. পাক-ভারত স্বাধীনতা পূর্ব রাজনীতি
উত্তর: titleB
গরুবাথানের নিজস্ব একটি অনন্য ইতিহাস রয়েছে। একসময় এই জায়গাটি লেপচা রাজারা শাসন করতেন। গরুবাথানে গেব্বো আচিয়ক নামে এক লেপচা রাজা ছিলেন, তার জন্ম ও বেড়ে ওঠা গেরুবাথানে লুংসিওলের চিয়াখুং দারায়। ডালিম বস্তির একটি পাহাড়ের চূড়ায় রাজা গেব্বো আচিয়ক নির্মিত "ডালিম দুর্গ"র ধ্বংসাবশেষ রয়েছে। সম্প্রতি, পশ্চিমবঙ্গ সরকার স্থানটি ঐতিহ্য স্থান হিসাবে ঘোষণা করেছে। ‘গোরুবাথান’ নামকরণ কীভাবে হয়েছিল তা এখনও বিতর্কিত। তবে, আগেকার সময়ে এই অঞ্চলের খোলা সমতল জমিতে বিশাল চারণভূমি এবং বিশাল সংখ্যায় গবাদি পশুপালন করার কারণে নিশ্চয়ই স্থানীয় লোকেরা নেপালি ভাষায় জায়গাটিকে গোরুবাথান হিসাবে চিহ্নিত করেছেন। কেউ কেউ বলেন যে, পূর্বের যুগে এই জায়গাগুলিতে গুরুদের (পুরোহিত) আধিপত্য ছিল, তাদের দেবতা এবং অতিপ্রাকৃত শক্তির কারণে, এবং পরবর্তীকালে এই অঞ্চলকে গুরুবাথানকে বলে ডাকতে শুরু করা হয়। এটাও বলা হয় যে, ভূটান থেকে আসা রাখালেরা কালিম্পং হাট বাজারের জন্য প্রচুর পরিমাণে গরু সরবরাহ করত। তারা একদিনের জন্য বর্তমান চেল নদীর তীরে সোমবারে বাজারে থাকত। সেই গরুগুলি ফাগুর ওপর অংশে এবং এর সংলগ্ন অঞ্চলে বিস্তৃত চারণ অঞ্চলে চরে বেড়াত। এভাবেই জায়গাটির নাম গরুবাথান (গরুর পাল) হয়েছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. সোমবারে বাজার
titleC. ভূগোল
titleD. প্রশাসন
উত্তর: titleA
চকরিয়া উপজেলার সর্ব-পশ্চিমে বদরখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের দক্ষিণে সাহারবিল ইউনিয়ন; পূর্বে সাহারবিল ইউনিয়ন, পশ্চিম বড় ভেওলা ইউনিয়ন ও ঢেমুশিয়া ইউনিয়ন; উত্তরে পশ্চিম বড় ভেওলা ইউনিয়ন ও ঢেমুশিয়া ইউনিয়ন এবং পশ্চিমে মাতামুহুরী নদী ও পেকুয়া উপজেলার উজানটিয়া ইউনিয়ন, মহেশখালী উপজেলার কালারমারছড়া ইউনিয়ন ও শাপলাপুর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. অবস্থান ও সীমানা
titleC. হাট-বাজার
titleD. ধর্মীয় উপাসনালয়
উত্তর: titleB
মুদ্রানীতি মূলত দুই ধরনের হয়ে থাকে।এগুলো হচ্ছেঃ


এছাড়াও একধরণের মুদ্রানীতির প্রয়োগ হতে পারে, যখন অর্থনীতিতে নিত্য প্রয়োজনীয় দ্রব্যের মূল্য হ্রাস পেতে থাকে এবং সুদের হার ০ শতাংশ বা ০ শতাংশের কাছাকাছি থাকে। এটাকে "ব্যতিক্রমধর্মী মুদ্রানীতি" হিসেবে আখ্যায়িত করা হয়। যদিও, বাস্তবে কোন দেশেই নিত্য প্রয়োজনীয় দ্রব্যের মূল্য হ্রাস পেতে দেখা যায় না বা সুদের হার ০ শতাংশ হয় না। তাই এই ধরণের মুদ্রানীতির প্রচলন খুব একটা দেখা যায় না। ২০০৭-০৮ সালের মন্দার সময় আমেরিকাসহ বহু দেশ মন্দা কাটানোর জন্য অনেকটা এই ধরণের মুদ্রানীতির প্রয়োগ করেছিলো। 

সঠিক অনুচ্ছেদ শিরোনাম কোনটি?
titleA. ইতিহাস
titleB. মুদ্রানীতির লক্ষ্যসমূহ
titleC. মুদ্রানীতির হাতিয়ারসমুহ
titleD. মুদ্রানীতির প্রকারভেদ
উত্তর: titleD
নাম শাহ মোহাম্মদ ইবরাহীম আলী, ‘তশ্না’ উপাধিতে ব্যাপক পরিচিত, তার বংশ-পরিচয় ‘ফারুকী’ নামে । ১২৮৯ হিজরি মোতাবেক ১৮৭২ খ্রিষ্টাব্দে সিলেটের কানাইঘাট উপজেলার বাটইআইল গ্রামের ঐতিহ্যবাহী এক মুসলিম পরিবারে তার জন্ম । «সিলেটের একশত একজন, গ্রুপ ক্যাপ্টেন (অব) ফজলুর রহমান» পিতা কাদরিয়া তরিকার প্রখ্যাত পীর মাওলানা শাহ্ আবদুর রহমান কাদরী এবং বড় ভাই ‘বাংলার তোতা’-খ্যাত মাওলানা ইসমাঈল আলম ছিলেন বাঙলাভাষী উর্দু কবিদের মধ্যে অন্যতম । «তশ্না সংকলন, সরওয়ার ফারুকী»
ইবরাহীম তশ্না-র পূর্বপুরুষ শাহ তকিউদ্দীন (রাহঃ) ছিলেন সিলেট-বিজয়ী কিংবদন্তি হযরত শাহজালাল (রাহঃ)-এর অন্যতম সফর-সঙ্গী এবং পবিত্র মক্কানগরী হতে আগত কোরাইশ বংশোদ্ভূত, তকিউদ্দীনের মাজার দক্ষিণ সুরমা উপজেলার জালালপুরের শেখপাড়ায় অবস্থিত । «উদাসী তশ্না»

তশ্না-র চলন-বলনের চমৎকার বর্ণনা লিখেছেন ঐতিহাসিক আবদুল জলীল বিসমিল তার সিলহেট মে উর্দু গ্রন্থে- “তশ্না সাহেব মধ্যম গড়ন ও শ্যামলা বর্ণের ছিলেন । চেহারায় ছিল উজ্জ্বল বসন্তের দাগ । চক্ষের পুতলি ছিল গাঢ় কালো এবং মাথায় বাবরি চুল রাখতেন । আওয়াজ ছিল ভারি, কথা বলতেন নরম তবিয়তে । ঘন-কালো দাড়িতে খুবই সুন্দর দেখাত । তুর্কি টুপি পরিধান করতেন, পাগড়ি মাথায় জলসায় যেতেন এবং বক্তব্যের সময় প্রায়ই পাগড়ি খুলে রাখতেন । লম্বা কুরতা, শেরওয়ানি, আরবি-কোট ও পায়জামা পরতেন । লাঠি হাতে থাকত, চশমা ব্যবহার করতেন । স্বাভাবিক খানা নিজে খেতেন এবং অন্যকে খাওয়াতেন । কখনও নিজ হাতে রান্না করে মেহমানদারি করতেন । হাদিয়া-তোহফা পেয়ে কখনও বণ্টন করতেন আবার কখনও কেতাব ছাপানোর কাজে ব্যবহার করতেন । চা পানে ছিলেন খুবই অভ্যস্ত ।”

সঠিক অনুচ্ছেদ শিরোনাম কোনটি?
titleA. জন্ম ও পারিবারিক জীবন
titleB. শেষ জীবন
titleC. ইসলামি জলসার প্রচলন
titleD. সঙ্গীত বৈচিত্র
উত্তর: titleA
"জেলাটির উত্তরে বিহার রাজ্যের ভাগলপুর জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের সাহেবগঞ্জ জেলা"৷ "জেলাটির পূর্বে ঝাড়খণ্ড রাজ্যের সাহেবগঞ্জ জেলা ও ঝাড়খণ্ড রাজ্যের পাকুড় জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের পাকুড় জেলা"৷ "জেলাটির দক্ষিণে ঝাড়খণ্ড রাজ্যের দুমকা জেলা"৷ "জেলাটির দক্ষিণ পশ্চিমে(নৈঋত) বিহার রাজ্যের বাঁকা জেলা"৷ "জেলাটির পশ্চিমে ঝাড়খণ্ড রাজ্যের বাঁকা জেলা"৷ "জেলাটির উত্তর পশ্চিমে(বায়ু) বিহার রাজ্যের ভাগলপুর জেলা"৷

জেলাটির আয়তন ২২৬৬ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ২.৮৪%৷

সঠিক অনুচ্ছেদ শিরোনাম কোনটি?
titleA. নামকরণ
titleB. শিক্ষা
titleC. জনসংখ্যার উপাত্ত
titleD. অবস্থান
উত্তর: titleD
১৯৭১ সালে স্বাধীনতা অর্জনের পর বাংলাদেশের যোগাযোগ ও পর্যটন খাত অর্থ মন্ত্রণালয়ের অধীনে ছিল। আগস্ট, ১৯৭৫ সালে পৃথক একটি মন্ত্রণালয় হিসেবে বেসামরিক বিমান চলাচল ও পর্যটন মন্ত্রণালয় সৃষ্টি করা হয়। জানুয়ারি, ১৯৭৬ সালে এটি পুণরায় যোগাযোগ মন্ত্রণালয়ের বিভাগে পরিণত হয়। ডিসেম্বর, ১৯৭৭ সালে পৃথকভাবে বেসামরিক বিমান চলাচল ও পর্যটন মন্ত্রণালয় খোলা হয়। ২৪ মার্চ, ১৯৮২ সালে এ মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়। এরপর ১৯৮৬ সাল থেকে উক্ত মন্ত্রণালয়কে পুণঃপ্রতিষ্ঠা অদ্যাবধি তাদের কার্যক্রম চালাচ্ছে।

সঠিক অনুচ্ছেদ শিরোনাম কোনটি?
titleA. পর্যটন খাত
titleB. পোশাক
titleC. জলবায়ু পরিবর্তনের প্রভাব
titleD. সমসাময়িক সংসদীয় সময়কাল (১৯৯১-বর্তমান)
উত্তর: titleA
শুরুর দিকে আইওসি কর্পোরেট পৃষ্ঠপোষকদের কাছ থেকে অলিম্পিক গেমসের জন্য অর্থ সংগ্রহের বিরুদ্ধাচরণ করলেও ১৯৭২ সালের পর থেকে আইওসি ব্যবসায়িক অংশীদারদের আকর্ষনীয় ও লোভনীয় প্রস্তাবের পক্ষে মত দেয় এবং জোয়াও এন্টোনিও সামারাঞ্চের সময়কাল থেকে শুরু করে আজ পর্যন্ত অলিম্পিক গেমস কর্পোরেট পৃষ্ঠপোষকদের তাদের পণ্য বিপণনের সুযোগ তৈরী করার মাধ্যমে বিপুল পরিমাণ তহবিল পেয়ে আসছে।

সঠিক অনুচ্ছেদ শিরোনাম কোনটি?
titleA. উদ্বোধনী অনুষ্ঠান
titleB. বিতর্ক
titleC. লিঙ্গ বৈষম্য
titleD. বানিজ্যিকীকরণ
উত্তর: titleD
জার্মানি ডিজিটাল উন্মুক্ত প্রবেশাধিকার সংগ্রহস্থল গুলি বেশ কয়েকটি বৃত্তি পেয়েছে। এগুলিতে আছে জার্নাল নিবন্ধ, বইয়ের অধ্যায়, তথ্য এবং অন্যান্য গবেষণা আউটপুট যা পড়া মুক্ত । যুক্তরাজ্য ভিত্তিক উন্মুক্ত প্রবেশাধিকার সংগ্রহস্থল গুলির ডিরেক্টরী অনুসারে, মার্চ ২০১৮ পর্যন্ত জার্মানির ১৬১টি সংগ্রহস্থল তালিকাবদ্ধ করা হয়েছিল। 

জার্মানীর সংগ্রহস্থলগুলি পাওয়া যাবে জার্মান-ভিত্তিক রেজিস্ট্রির মধ্যে যেমনঃ "বিলেফেল্ড একাডেমিক সার্চ ইঞ্জিন" (বিএএসই-বেইস) এবং "ডাচ ইনিশিয়েটিভ ফার" নেটজার্ক ইনফরমেশন (ডিআইএনআই) এবং আন্তর্জাতিক রেজিস্ট্রিগুলি যেমনঃ "ডিরেক্টরি" অফ"ওপেন অ্যাক্সেস রিপোজিটরিস" (ওপেনডিওএআর), "রেজিস্ট্রি অফ ওপেন অ্যাক্সেস রিপোজিটরিস" (আরওআর), এবং ওপেন আর্কাইভ ইনিশিয়েটিভ "ওএআই-পিএমএইচ নিবন্ধিত তথ্য সরবরাহকারী" -তে পাওয়া যায়। বিশেষজ্ঞরা বিএএসই(বেইস)-কে জার্মানির সর্বাধিক বিস্তৃত রেজিস্ট্রি হিসাবে বিবেচনা করে।

২০১২ সালে, জার্মান সংস্থাগুলি সর্বাধিক সংখ্যক ডিজিটাল সম্পদ যুক্ত ছিল জার্মান এরো-স্পেস সেন্টারের (৪৬,১৩৬ আইটেম); জার্মান ন্যাশনাল লাইব্রেরী অব ইকনোমিক্স এর ইকনস্টার-এর (৪৫,২৬৮টি আইটেম); জার্মান মেডিকেল সায়েন্স (৪১,৭৫৩টি আইটেম); ইউনিভার্সিটি বিলেটফিল্ডের পুব (৩২,৬৯৫টি আইটেম); এবং আলফ্রেড- ওয়েজনার -ইনস্টিটিউট এর (২৯,৪৮০ টি আইটেম)। "জার্মানির সর্বাধিক ব্যবহৃত উন্মুক্ত প্রবেশাধিকার সংগ্রহস্থল গুলোর মধ্যে ভীষন জনবহুল হচ্ছেঃ ল্যান্ডার: নর্থ রাইন-ওয়েস্টফালিয়া (২৭), বাডেন-ওয়ার্টেমবার্গ (২৮) এবং বেভারিয়া (২২)।"

আসন্ন ২০১৯ সালে "হ্যামবার্গে উন্মুক্ত প্রবাশাধিকার সংগ্রহস্থল সম্পর্কিত আন্তর্জাতিক সম্মেলন" অনুষ্ঠিত হবে। 

সঠিক অনুচ্ছেদ শিরোনাম কোনটি?
titleA. নীতি
titleB. খতিয়ান
titleC. সংগ্রহস্থল
titleD. সম্মেলন এবং প্রচার
উত্তর: titleC
প্রায়োগিক দৃষ্টিকোণ থেকে চিত্রলৈখিক নকশা প্রণয়ন কোনও বৃহৎ ব্যবসা প্রতিষ্ঠানের পরিচয়মূলক প্রতীক বা মার্কা তৈরি করতে ব্যবহৃত হতে পারে। এছাড়া বাণিজ্যিক পণ্য বিপণন ও বিজ্ঞাপন প্রক্রিয়াতেও এ ধরনের নকশা বহুল ব্যবহৃত হয়। পণ্যের মোড়কের নকশাও একই প্রক্রিয়ায় তৈরি হয়। প্রকাশনা শিল্পে (বই, সংবাদপত্র, সাময়িকী, ইত্যাদি) পৃষ্ঠার বিভিন্ন উপাদান, মুদ্রাক্ষর, অলঙ্করণ, পৃষ্ঠাসজ্জা, ইত্যাদিকে দৃষ্টিনন্দনভাবে উপস্থাপন করতে চিত্রলৈখিক নকশা প্রণয়নের সাহায্য নেওয়া হয়। আবার কোনও একটি নির্দিষ্ট স্থানে স্থাপত্য, শূন্যস্থান, তথ্যবাহী বা দিকনির্দেশক চিহ্ন, দেয়ালচিত্র, ইত্যাদির মাধ্যমে দর্শককে স্থানটির সাথে সংযোগ স্থাপন করতে এই ধরনের নকশা কাজে লাগে।

সঠিক অনুচ্ছেদ শিরোনাম কোনটি?
titleA. উদ্দেশ্য
titleB. সমাজ, সংস্কৃতি ও অর্থনীতির সাথে সম্পর্ক
titleC. উদ্ভব ও বিকাশ
titleD. প্রয়োগ
উত্তর: titleD
ভাইকিং ধর্মীয় বিশ্বাস নর্স পুরাণের সাথে গভীরভাবে সম্পর্কিত। ভাইকিঙেরা যুদ্ধ, সম্মানের উপরে গভীর জোর দিত এবং ভালহালা'র, পতিত যোদ্ধাদের সাথে দেবতাদের এক পৌরাণিক আবাস, ধারণায় নিবদ্ধ ছিল।

ইউরোপের অন্যান্য অংশের চেয়ে স্ক্যান্ডিনেভিয়াতে খৃষ্টধর্ম পরে এসেছিল। ৯৮০ সালের দিকে হেরাল্ড ব্লুটুথ ডেনমার্কে খৃষ্টধর্ম প্রবর্তন করেন। নরওয়েতে খৃস্টানীকরণের প্রক্রিয়া শুরু হয় ওলাফ ট্রিগভ্যাসনের (৯৯৫-১০০০ পূর্বাব্দ) এবং দ্বিতীয় ওলাফ হারাল্ডসনের (১০১৫-১০৩০ পূর্বাব্দ) শাসনামলে। ওলাফ এবং দ্বিতীয় ওলাফ নরওয়ের বাহিরে স্বেচ্ছায় খৃষ্টধর্মে দীক্ষিত হন। দ্বিতীয় ওলাফ ইংরেজ পাদ্রী নিজের দেশে আনতে সক্ষম হন। নর্স ধর্ম থেকে নরওয়ের খৃষ্টান ধর্মাবলম্বন সম্ভব হয়েছিল ইংরেজ মিশনারিদের জন্যে। রাজতন্ত্রের এবং পরবর্তীতে পুরো জাতির খৃষ্টান ধর্মাবলম্বনের ফলে ঐতিহ্যগত ওঝাবৃত্তি প্রান্তিক হয়ে পড়ে এবং পরবর্তীতে নিপীড়িত হয়। ভলভাদের, সিএড, একটি প্রাক-খ্রিস্ট স্ক্যান্ডিনেভীয় প্রথা চর্চাকারীদের একাদশ এবং দ্বাদশ শতাব্দীতে নব্য খৃষ্টান সরকারের অধীনে মৃত্যুদণ্ড অথবা নির্বাসন দেওয়া হয়।

নরওয়ের চাপের মুখোমুখি হয়ে আইসল্যান্ডিক কমনওয়েলথ ১০০০ পূর্বাব্দে খৃষ্টধর্ম অবলম্বন করে। এই পরিবর্তনে গুই-সর্দার থরগেয়ার লিয়সভেত্নিঙ্গাগুই সহায়ক ছিলেন।

খৃষ্টধর্মে রূপান্তরের জন্য সুইডেনের আরেকটু বেশি সময়ের দরকার ছিল, একাদশ শতাব্দীর শেষ পর্যন্ত সাধারণভাবে স্থানীয় সম্প্রদায়গুলোতে দেশীয় ধর্মচর্চা পালনের সাথে। প্রধানত স্বদেশী ধর্ম এবং খৃষ্টধর্মের সমর্থনকারীদের মধ্যে বিভাজনের প্রমাণ হিসেবে ১০৬৬ সালে একটি সংক্ষিপ্ত সুইডিশ গৃহযুদ্ধ সংঘটিত হয়; দ্বাদশ শতাব্দীর মাঝামাঝি সময়ে, খৃষ্টীয় দলসমূহের দৃশ্যত বিজয় হয়েছে বলে মনে হল; একদা প্রতিরোধের কেন্দ্র আপসালা ১১৬৪ সালে পরিণত হয় সুইডিশ আর্চবিশপের দপ্তর। স্ক্যান্ডিনেভিয়ার খৃষ্টধর্ম অবলম্বন ভাইকিং যুগের অবসানের প্রায় সাথে সাথেই ঘটে। ইউরোপীয় মহাদেশের বিশাল ধর্মীয় এবং সাংস্কৃতিক কাঠামোতে ভাইকিং সম্প্রদায়সমূহের বিলীন হওয়াকে খৃষ্টধর্ম অবলম্বন সহায়ক ছিল বলে মনে করা হয় ।

সঠিক অনুচ্ছেদ শিরোনাম কোনটি?
titleA. নেপলনীয় যুদ্ধ
titleB. খৃষ্টান ধর্ম গ্রহণ
titleC. জার্মান লৌহযুগ
titleD. অভিবাসন
উত্তর: titleB
কংসনারায়ণ এর বহুকাল আগে থেকেই বঙ্গদেশে দুর্গাপুজোর প্রচলন থাকলেও, কংসনারায়ন বিপুল অর্থ ব্যয়ে বঙ্গদেশে যে দুর্গোৎসবের সূচনা করে তা বাঙালি সমাজে কিংবদন্তী তৈরি করেছিলো। কাজেই কংসনারায়ণ রীতি সমগ্র বঙ্গদেশে ছড়িয়ে পড়ে।এই রীতির প্রধান বৈশিষ্ট হলো একচালার দুর্গাপ্রতিমার চালি উপরের দিকে লক্ষ্মী ও সরস্বতী এবং নিচে গণেশ ও কার্তিকের অবস্থান। প্রতিমার পেছনে অর্ধ চন্দ্রাকার চালি তথা চালচিত্রের ব্যবহার। যে চালিতে মূলত দশমহাবিদ্যা ও মহাদেবের অবস্থান। এই ধরনের চালিকে বাংলা চালি বলা হয়। প্রতিমার মুখের আদলে থাকে অভিনবত্ব। দেবী প্রতিমায় থাকতো টানাটানা চোখ ও টিয়াপাখির ঠোঁটের মত বাঁকানো নাক। দেবীর দুই গাল সামান্য চাপা । এই ধরনের মুখের আদলকে বলা হয় বাংলা মুখ । দেবী প্রতিমার বর্ন গাঢ় হলুদ।

সঠিক অনুচ্ছেদ শিরোনাম কোনটি?
titleA. অষ্টধাতুর মূর্তি
titleB. বংশধর
titleC. মোঘলদের সাথে সম্পর্ক
titleD. কংসনারায়ণ রীতির প্রতিমা
উত্তর: titleD
অধিকাংশ বিশ্ববিদ্যালয় শিক্ষক ছাত্রদেরকে একাডেমিক কাজে কোন বিশ্বকোষ থেকে তথ্যসূত্র দিতে নিষেধ করেন, এর বদলে প্রাথমিক উৎসকে একাজে বেছে নিতে বলেন, অনেকে আবার সুস্পষ্টভাবে উইকিপিডিয়া থেকেই তথ্যসূত্র দিতে নিষেধ করেন। ওয়েলস জোর দিয়ে বলেন, যে কোন প্রকারের বিশ্বকোষ সাধারণত তথ্যসূত্র উদ্ধৃতির জন্য সঠিক নয়, এবং প্রামাণ্য হিসেবে এগুলোর উপর নির্ভর করা উচিৎ নয়। ওয়েলস একবার (২০০৬ বা তার আগে) বলেন তিনি প্রতি সপ্তাহে দশ হাজার ইমেইল পাচ্ছেন যারা বলে তারা তাদের পেপারে ফেল গ্রেড পাচ্ছে কসরণ তারা উইকিপিডিয়া থেকে উদ্ধৃতি দিয়েছিল; তিনি ছাত্রদেরকে বলেন তারা তাদের প্রাপ্য নম্বরই পেয়েছে। "ঈশ্বরের দোহাই লাগে, তোমরা এখন কলেজে পড়ছো, উইকিপিডিয়া থেকে উদ্ধৃতি দিয়ো না।" তিনি বলেন। 
সঠিক অনুচ্ছেদ শিরোনাম কোনটি?
titleA. সম্পাদনা
titleB. খোলামেলা বিষয়বস্তু
titleC. শিক্ষাক্ষেত্রে অনুৎসাহিতকরণ
titleD. ইতিহাস
উত্তর: titleC